ચૈત્ર માસ ખૂબ પવિત્ર છે. તેમાં આટલી બધી જન્મ જયંતી આવવાથી આ માસને મધુ માસ પણ કહેવાય છે. આ માસમાં ગરમીનું પ્રમાણ વધતું હોય છે તેથી ઠંડીના કારણે ઠીંગરાઇ ગયેલી વનસ્પતિ તથા અન્ય જીવને ચેતન મળે છે. લગભગ દરેક સજીવ આનંદમાં આવતો જોવા મળે છે. વનસ્પતિ નવા રૂપરંગ ધારણ કરે છે. સામાન્ય રીતે સુદ પૂનમ કે વદ એકમે જે તે માસનું નક્ષત્ર ચાલતું હોય છે. તેથી જે તે માસનું નામ પડે છે. ચૈત્ર સુદ પૂનમ અથવા ચૈત્ર વદ એકમે ચિત્રા નક્ષત્ર ચાલતું હોય છે. તેથી ચિત્રા નક્ષત્રના નામ ઉપરથી ચૈત્ર માસનો પાર્દુભાવ થયો છે. તેવી જ રીતે કૃતિકા નક્ષત્ર ઉપરથી કારતક, મૃગશીર્ષ નક્ષત્ર ઉપરથી માગશર, પુષ્ય નક્ષત્રથી પોષ માસ, મઘા નક્ષત્ર ઉપરથી મહા નામ પડયું છે. તેવી જ રીતે ભાદ્રપદથી આસો માસ અર્થાત્ અશ્વિન માસ નામ પડયું છે.